บาทเปิด 32.83/84 บาทต่อดอลลาร์
เงินบาทเปิดตลาด 32.83/84 บาทต่อดอลลาร์ จับตาผลประชุมธนาคารกลางยุโรป คาดกรอบวันนี้ 32.75-32.90บาทต่อดอลลาร์
21 ก.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ 32.83/84 บาท/ดอลลาร์ จากเย็นวันที่ 20 ก.ค. 2564 ที่ระดับ 32.82 บาท/ดอลลาร์วันนี้ตลาดยังไม่มีปัจจัยชี้นำใหม่ ส่วนข้อมูลเศรษฐกิจที่จะออกมาวันนี้ คือดัชนีตลาดที่อยู่อาศัยเดือนก.ค. ของสหรัฐฯ อย่างไรก็ตาม คาดว่าจะไม่ส่งผลต่อตลาดมากนัก"วันนี้คาดว่ายังไม่มีปัจจัยใหม่เข้ามา เงินบาทน่าจะยังวิ่งในกรอบ คงนิ่งๆ เหมือนเมื่อวาน โดยตลาดรอดูผลการประชุมของธนาคารกลางยุโรป (ECB) ในวันพรุ่งนี้ และการประชุมของธนาคารกลางสหรัฐฯ (เฟด) ในสัปดาห์หน้า" นักบริหารเงินระบุนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.75-32.90 บาท/ดอลลาร์